เขตชุ่นอี้

**ชุ่นอี้** () เป็นเขตหนึ่งของปักกิ่ง มีอาณาเขตติดกับเขตผิงกู่ทางทิศตะวันออก เขตทงโจวทางทิศใต้ เขตเฉาหยางทางทิศตะวันตกเฉียงใต้ เขตชางผิงทางทิศตะวันตก เขตหฺวายโหรวทางทิศเหนือ และเขตมี่ยฺหวินทางทิศตะวันออกเฉียงเหนือ รวมถึงติดกับมณฑลเหอเป่ย์ทางทิศตะวันออกเฉียงใต้ ชุนอี้มีชุมชนชาวต่างชาติจำนวนมาก

## ภาพรวม
เขตชุ่นอี้มีพื้นที่  และมีประชากรที่อาศัยอยู่ถาวรประมาณ 983,000 คน ณ ค.ศ. 2013 แบ่งออกเป็น 5 แขวงของตัวเมืองชุ่นอี้ แขวงสนามบิน และ 19 เมือง พื้นที่เขตเมืองของชุ่นอี้ (ประชากรจากสำมะโน ค.ญ. 2000 อยู่ที่ 104,952 คนในแขวงต่าง ๆ) มีพื้นที่  และมีประชากรในเขตเมืองโดยประมาณ 190,000 คน พื้นที่เมืองสำคัญอื่น ๆ ได้แก่ เทียนจู๋/จีฉ่าง (ประชากรประมาณ 55,000 คน โดยที่จีฉ่างเป็นพื้นที่ส่วนที่ถูกล้อมรอบของเขตเฉาหยางที่ล้อมรอบด้วยเขตชุ่นอี้) โฮ่วชายฺวี่ (45,000 คน) หยาง (22,000 คน) และหม่าพัว (Mapo) (22,000 คน)https://harrysworldatlas.blogspot.com/2007/02/china-cn-beijing-metropolitan-province.html

เขตพัฒนาเทียนจู๋อยู่ติดกับสนามบินทางทิศตะวันตก เป็นที่ตั้งของศูนย์แสดงสินค้านานาชาติที่ใหญ่ที่สุดในประเทศจีน ศูนย์แสดงสินค้านานาชาติจีน

โรงเรียนนานาชาติปักกิ่ง (ISB) ตั้งอยู่ในเขตชุ่นอี้ ในบริเวณที่รู้จักกันในชื่อ "ย่านวิลล่ากลางปักกิ่ง (Beijing Central Villas District)" ซึ่งเป็นพื้นที่ทางตอนใต้ของศูนย์แสดงสินค้านานาชาติแห่งใหม่ และอยู่ทางเหนือของวิลล่าโยเซมิตี โรงเรียนนานาชาติบริติชปักกิ่งย้ายมาที่วิทยาเขตแห่งใหม่ในบริเวณตรงข้ามกับ ISB ในช่วงฤดูร้อน ค.ศ. 2009 วิลล่าสำคัญในบริเวณนี้ ได้แก่ EuroVillage, River Garden, Le Leman Lake, Capital Paradise, Gahood, Yosemite, Dragon Bay Villa และ Rose & Gingko นอกจากนี้ยังมีศูนย์การค้าขนาดเล็กหลายแห่งในบริเวณใกล้เคียง เช่น ยูโรพลาซา พินนาเคิลพลาซา และเลกวิว

การแข่งขันพายเรือ เรือแคนู และคายักในโอลิมปิกปักกิ่ง 2008 จัดขึ้นที่อุทยานพายเรือ-เรือแคนูโอลิมปิกชุ่นอี้ที่สร้างขึ้นใหม่

เมื่อมีการก่อสร้างท่าอากาศยานนานาชาติกรุงปักกิ่งในครั้งแรก ชุ่นอี้ยังเป็นเพียงแขวงหนึ่งของเขตเฉาหยาง เมื่อชุ่นอี้ได้รับการยกฐานะเป็นเขต เขตเฉาหยางยังคงควบคุมสนามบินโดยตรง ดังนั้น แม้สนามบินจะถูกล้อมรอบด้วยเขตชุ่นอี้โดยสมบูรณ์ แต่ในทางบริหารไม่ได้อยู่ในเขตชุ่นอี้ แต่จ่ายภาษีให้แก่รัฐบาลเขตเฉาหยาง

## การแบ่งเขตการปกครอง
ชุ่นอี้แบ่งออกเป็น 6 แขวงและ 19 เมือง

## การคมนาคม
เขตชุ่นอี้เชื่อมต่อกับใจกลางเมืองผ่านเครือข่ายถนนสายหลักหลายสาย ทางด่วนสนามบินสายที่มุ่งหน้าสู่ทางเหนือตัดผ่านเขตชุ่นอี้ เขตชุ่นอี้มีบริการรถไฟใต้ดินปักกิ่งสาย 15 ให้บริการ

ศูนย์กลางเมืองของชุ่นอี้ตั้งอยู่ใกล้ถนนวงแหวนรอบที่ 6

### รถไฟใต้ดิน
ชุ่นอี้มีรถไฟใต้ดินที่ให้บริการในปัจจุบันโดยรถไฟใต้ดินปักกิ่งสองสาย ได้แก่:
*  - ศูนย์แสดงสินค้านานาชาติจีน, ฮฺวาหลีข่าน, โฮ่วชายฺวี่, หนานฝ่าซิ่น, ฉือเหมิน, ชุ่นอี้, เฟิ่งปั๋ว
*  - อาคารผู้โดยสาร 3

## เศรษฐกิจ

ใน ค.ศ. 2017 ผลิตภัณฑ์มวลรวมในประเทศระดับภูมิภาคของเขตนี้อยู่ที่ 171.59 พันล้านหยวน โดยมี GDP ต่อหัวอยู่ที่ 152.1 พันหยวน

แอร์ไชนามีสำนักงานใหญ่ตั้งอยู่ในโซน A ของเขตอุตสาหกรรมสนามบินเทียนจู๋ () ในเขตชุ่นอี้ โอเคแอร์เวย์ (Okay Airways) ก็มีสำนักงานใหญ่ตั้งอยู่ในอาคารของแอร์ไชนาอีกแห่งหนึ่ง

บริษัท ปักกิ่ง ฮุนได มอเตอร์ (Beijing Hyundai Motor Company) กิจการร่วมค้าระหว่างบริษัทฮุนไดมอเตอร์จากเกาหลี และบริษัท ปักกิ่ง ออโตโมทีฟ อินดัสทรี โฮลดิง (Beijing Automotive Industry Holding Co.) มีสำนักงานใหญ่และโรงงานตั้งอยู่ในเขตพัฒนาอุตสาหกรรมหลินเหอ () ในเขตชุ่นอี้

บริษัท ริทชี บราเทอส์ อ็อกชันเนียส์ (ปักกิ่ง) จำกัด () บริษัทสาขาของริตชีบราเทอส์อ็อกชันเนียส์จากแคนาดา เป็นผู้ลงทุนในเขตการค้าเสรีเทียนจู่และเป็นบริษัทจัดการประมูลที่ต่างชาติถือหุ้นทั้งหมดแห่งแรกในประเทศจีน

## คณะผู้แทนทางทูต
คลังของสถานทูตสหรัฐอเมริกา ณ กรุงปักกิ่ง ตั้งอยู่ในเขตอุตสาหกรรมสนามบินเทียนจู๋ปักกิ่งในเขตชุ่นอี้

## การศึกษา

โรงเรียนมัธยมศึกษาของรัฐ:
* โรงเรียนมัธยมปลายปักกิ่งชุ่นอี้ที่ 1 ()
* โรงเรียนมัธยมปลายหนิวหลานชานที่ 1
* โรงเรียนมัธยมต้นปักกิ่งชุ่นอี้หยางเจิ้นที่ 1 (ภาษาจีน)

โรงเรียนนานาชาติ:
* โรงเรียนนานาชาติปักกิ่ง วิทยาเขตชุ่นอี้
* โรงเรียนบริติชปักกิ่ง ชุ่นอี้
* วิทยาลัยดัลวิชปักกิ่ง
* โรงเรียนนานาชาติมอนเตสซอรีปักกิ่ง วิทยาเขตริเวอร์การ์เดน และวิทยาเขตเชงแชมเปญโคฟ
* สถาบันพัฒนาความสามารถใหม่ปักกิ่ง
* สถาบันภาษาสองภาษานานาชาติปักกิ่ง
* โรงเรียนสองภาษานานาชาติสปริงบอร์ด

ปิดทำการ:
* โรงเรียนสวีเดนปักกิ่ง - กาฮูดวิลล่า ()
* โรงเรียนบริติชรีโกปักกิ่ง

## สถานที่สำคัญ
*พินนาเคิลพลาซา
*ศูนย์แสดงสินค้านานาชาติจีน
*อุทยานพายเรือ-เรือแคนูโอลิมปิกชุ่นอี้

## ภูมิอากาศ
เขตชุ่นอี้มีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน *Dwa*) อุณหภูมิเฉลี่ยต่อปีในชุ่นอี้อยู่ที่  ปริมาณน้ำฝนเฉลี่ยต่อปีอยู่ที่  โดยเดือนกรกฎาคมเป็นเดือนที่ฝนตกชุกที่สุด อุณหภูมิสูงสุดโดยเฉลี่ยในเดือนกรกฎาคม ประมาณ  และต่ำสุดในเดือนมกราคม ประมาณ 

## แกลเลอรี

File:ShunyiNo3MS.JPG|โรงเรียนมัธยมต้นชุ่นอี้ที่ 3
File:地铁顺义站站厅.JPG|สถานีชุ่นอี้
File:ArchivesofShunyi0.JPG|หอจดหมายเหตุชุ่นอี้
File:The bridge over the Shunyi Olympic Rowing-Caneoing park - panoramio.jpg|สะพานข้ามอุทยานพายเรือ-เรือแคนูโอลิมปิกชุ่นอี้
File:Whitewater Slalom 2008 Olympics 5.jpg|สนามสลาลอมชุ่นอี้
File:Gate of Tiejiangying Village (20170601152739).jpg|ประตูหมู่บ้านเถียเจียงอิ๋ง


## อ้างอิง

## แหล่งข้อมูลอื่น

*Greenshunyi (顺义)
*Newshunyi (顺义)


หมวดหมู่:เขตของปักกิ่ง